Rossiyaning Yaroslavl shahrida avtomobil to‘rt nafar piyodani urib ketdi

Rossiyaning Yaroslavl shahrida avtomobil to‘rt nafar piyoda, shu jumladan, ikki nafar o‘smirni urib ketdi. Ular kasalxonaga yotqizilgan. Bu haqda “RIA Novosti” xabar berdi.

1994-yilda tug‘ilgan haydovchi boshqaruvidagi mashina yo‘lning tartibga solingan piyodalar o‘tish joyidan o‘tayotgan to‘rt nafar piyodani urib ketgan.
YTH oqibatida piyodalar tan jarohati olgan va kasalxonaga yotqizilgan. Ularning ikki nafar 15 va 16 yoshli o‘smirlar hisoblanadi.